Προφήτης Ηλίας Καλαβρύτων

Ο Προφήτης Ηλίας, παλαιότερα γνωστός ως Γκέρμπεσι, είναι ορεινό χωριό της πρώην Επαρχίας Καλαβρύτων στο Νομό Αχαΐας. Είναι χτισμένο σε υψόμετρο 1.035 μέτρων, στην ορεινή περιοχή νότια του Παναχαϊκού όρους, και αποτελεί έναν από τους πιο ορεινούς οικισμούς της Αχαΐας.

 Γενικά στοιχεία 
Διοικητικά αποτελεί έδρα της ομώνυμης Κοινότητας, στην οποία ανήκει και ο οικισμός Μουρίκι, ως τμήμα του διευρυμένου Δήμου Καλαβρύτων σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011. Την περίοδο 1997-2010 βάσει της διοικητικής μεταρρύθμισης «Καποδίστριας» αποτέλεσε Δημοτικό Διαμέρισμα του Δήμου Καλαβρύτων, ενώ παλιότερα ήταν αυτοτελής Κοινότητα.

Ο Προφήτης Ηλίας γειτνιάζει με τα χωριά των Νεζερών, τις κοινότητες Μικρού και Μεγάλου Ποντιά, καθώς και με την περιοχή της Βλασίας.

Ο ναός του χωριού είναι αφιερωμένος στην Κοίμηση της Θεοτόκου, ενώ σε κορυφή ψηλότερα του οικισμού, στις κεραίες κινητής τηλεφωνίας της περιοχής, υπάρχει και το ξωκλήσι του Προφήτη Ηλία από το οποίο πήρε την σύγχρονη ονομασία του το χωριό.

Ο πληθυσμός του χωριού σύμφωνα με την απογραφή του 2011 είναι 70 μόνιμοι κάτοικοι, αν και κατά την χειμερινή περίοδο ο αριθμός στην πραγματικότητα είναι κατά πολύ μικρότεροςΕΛ.ΣΤΑΤ. - Μόνιμος πληθυσμός της Ελλάδος. Απογραφή 2011.

 Ιστορία 
Το χωριό είχε επίσημα την ονομασία Γκέρμπεσι μέχρι το 1928Πανδέκτης. Οι πρώτοι κάτοικοι του είχαν αρβανίτικη καταγωγήΟ ιστορικός Γ. Παπανδρέου αναφέρει "οι κάτοικοι, γεωργοί και ποιμένες, είναι αλβανικής καταγωγής". Παπανδρέου 1906, σελ. 270. Βλ. παρόμοια πληροφορία στο ίδιο, σελ. 321..

Σήμερα, πολλοί άνθρωποι που έλκουν την καταγωγή τους από το χωριό, κατοικούν στην Αγριλιά Αχαΐας, η οποία στο παρελθόν αποτέλεσε τοποθεσία ξεχειμωνιάσματος για ποιμένες από το Γκέρμπεσι. Αυτό συνέβη επίσης και με άλλους πεδινός οικισμούς, όπως τον Άραξο Αχαΐας.

 Δείτε επίσης 
 Αγριλιά
 Άραξος
 Παραλίμνη
 Στεφάνη

 Παραπομπές 

 Πηγές 
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).


 Περαιτέρω ανάγνωση 


Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων